
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL ORGANŲ DONORYSTĖS IR TRANSPLANTACIJOS SKATINIMO IR ORGANIZAVIMO STEBĖSENOS TARYBOS IR JOS NUOSTATŲ PATVIRTINIMO

2020 m. balandžio 8 d. Nr. V-764
Vilnius

Vadovaudamasis Lietuvos Respublikos žmogaus audinių, ląstelių, organų donorystės ir transplantacijos įstatymo 8 straipsnio 1 dalimi:
. S u d a r a u Organų donorystės ir transplantacijos skatinimo ir organizavimo stebėsenos tarybą (toliau – Taryba):
 Audronė Būziuvienė – Nacionalinio transplantacijos biuro prie Sveikatos apsaugos ministerijos direktorė (Tarybos pirmininkė);
. Mindaugas Šerpytis – VšĮ Vilniaus universiteto ligoninės Santaros klinikų Anesteziologijos, intensyviosios terapijos ir skausmo gydymo centro Intensyviosios terapijos tarnybos vadovas, gydytojas anesteziologas reanimatologas (Tarybos pirmininko pavaduotojas);
. Tomas Tamošuitis – Lietuvos sveikatos mokslų universiteto ligoninės Kauno klinikų Stacionarinių paslaugų koordinavimo tarnybos organų donorų koordinatorius, Intensyviosios terapijos klinikos vadovas, gydytojas anesteziologas reanimatologas (Tarybos pirmininko pavaduotojas);
. Kristina Grigaitė – Nacionalinio transplantacijos biuro prie Sveikatos apsaugos ministerijos Transplantacijų koordinavimo skyriaus vyriausioji specialistė (Tarybos sekretorė);
. Nijolė Bijanskienė – Valstybinės ligonių kasos prie Sveikatos apsaugos ministerijos Paslaugų kompensavimo skyriaus patarėja;
. Agata Bosak – Valstybinės akreditavimo sveikatos priežiūros veiklai tarnybos prie Sveikatos apsaugos ministerijos Teisės ir veiklos administravimo skyriaus patarėja;
. Daiva Vilija Čičiškinienė – VšĮ Respublikinės Vilniaus universitetinės ligoninės gydytoja anesteziologė reanimatologė;
. Aušra Degutytė – Lietuvos asociacijos „Gyvastis“ prezidentė;
. Ieva Jovaišienė – Lietuvos anesteziologų reanimatologų draugijos atstovė, VšĮ Vilniaus universiteto ligoninės Santaros klinikų Regiono donorystės paslaugų koordinavimo poskyrio gydytoja anesteziologė reanimatologė;
. Miglė Noreikaitė – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus patarėja;
. Evaldas Padervinskis – Lietuvos sveikatos mokslų universiteto ligoninės Kauno klinikų Stacionarinių paslaugų koordinavimo tarnybos vadovas, Galvos ir kaklo onkologijos sektoriaus vadovas, gydytojas otorinolaringologas;
. Diana Palepšaitienė – Klaipėdos regiono mirusio žmogaus audinių ir organų donorystės paslaugų koordinavimo centro vadovė, VšĮ Klaipėdos universiteto ligoninės atstovė;
. Rožė Perminienė – Kretingos rajono savivaldybės Sveikatos reikalų koordinatorė, Lietuvos savivaldybių asociacijos atstovė;
. Gabrielė Slunksnienė – VšĮ Respublikinės Šiaulių ligoninės Anesteziologijos ir intensyviosios terapijos centro gydytoja anesteziologė reanimatologė;
. Vitalijus Sokolovas – VšĮ Vilniaus universiteto ligoninės Santaros klinikų Organų transplantacijos koordinavimo centro vyriausiasis specialistas organų transplantacijai, abdominalinės chirurgijos gydytojas;
.	Arūnas Valikonis – VšĮ Respublikinės Panevėžio ligoninės Reanimacijos ir intensyviosios terapijos skyriaus vedėjas, gydytojas anesteziologas reanimatologas;
.	Inga Zelbienė – Lietuvos Respublikos sveikatos apsaugos ministerijos Asmens sveikatos departamento Specializuotos sveikatos priežiūros skyriaus vedėja.
. T v i r t i n u  Organų donorystės ir transplantacijos skatinimo ir organizavimo stebėsenos tarybos nuostatus (pridedama). 



Sveikatos apsaugos ministras	Aurelijus Veryga


PATVIRTINTA
Lietuvos Respublikos sveikatos apsaugos
ministro 2020 m. balandžio 8 d. 
įsakymu Nr. V-764



Pakeistas priedo pavadinimas:
Nr. V-130,
2026-02-10,
paskelbta TAR 2026-02-10, i. k. 2026-02071        

 SKYRIUS


. Organų donorystės ir transplantacijos skatinimo ir organizavimo stebėsenos tarybos nuostatai (toliau – Nuostatai) reglamentuoja Organų donorystės ir transplantacijos skatinimo ir organizavimo stebėsenos tarybos (toliau – Taryba) uždavinius, funkcijas, teises, pareigas, Tarybos sudarymo ir darbo organizavimo tvarką. 
Punkto pakeitimai:
Nr. V-130,
2026-02-10,
paskelbta TAR 2026-02-10, i. k. 2026-02071            

. Taryba atskaitinga Lietuvos Respublikos sveikatos apsaugos ministrui.
. Taryba savo veikloje vadovaujasi Lietuvos Respublikos įstatymais, poįstatyminiais teisės aktais ir šiais Nuostatais. 
. Tarybos veikla grindžiama įstatymų viršenybės, nešališkumo, kolegialaus klausimų svarstymo ir viešumo principais.
. Organų donorystės paslaugos sąvoka suprantama kaip mirusio žmogaus audinių ir organų donorystės, paėmimo, ištyrimo, apdorojimo, konservavimo, laikymo ir paskirstymo paslauga.
. Transplantacijos paslaugos sąvoka suprantama kaip donorų audinių, ląstelių, organų persodinimo recipientams gydymo tikslu paslauga, kuri apima pacientų atranką transplantacijai, periodinį recipiento ištyrimą, recipiento ištyrimą ir gydymą stacionare bei recipiento ambulatorinį stebėjimą po transplantacijos. 
Papildyta punktu:
Nr. V-130,
2026-02-10,
paskelbta TAR 2026-02-10, i. k. 2026-02071        

 SKYRIUS


. Nuolat veikianti Taryba sudaroma sveikatos apsaugos ministro įsakymu, Tarybos sudėtis atnaujinama kas 3 metus. 
. Tarybą sudaro Tarybos pirmininkas, kurį skiria sveikatos apsaugos ministras, ir ne daugiau kaip 17 narių, iš kurių du sveikatos apsaugos ministro skiriami Tarybos pirmininko pavaduotojais, vienas – Tarybos sekretoriumi. Tarybos nariais gali būti skiriami ne daugiau kaip du Lietuvos Respublikos sveikatos apsaugos ministerijos valstybės tarnautojai ir (ar) darbuotojai, dirbantys pagal darbo sutartį, du Nacionalinio transplantacijos biuro prie Sveikatos apsaugos ministerijos, du VšĮ Vilniaus universiteto ligoninės Santaros klinikų (po vieną donorystės ir po vieną transplantacijos atstovą), du Lietuvos sveikatos mokslų universiteto ligoninės Kauno klinikų (po vieną donorystės ir po vieną transplantacijos atstovą), po vieną Respublikinės Vilniaus universitetinės ligoninės, VšĮ Klaipėdos universiteto ligoninės, VšĮ Respublikinės Šiaulių ligoninės, VšĮ Respublikinės Panevėžio ligoninės, Valstybinės ligonių kasos prie Sveikatos apsaugos ministerijos,  Valstybinės akreditavimo sveikatos priežiūros veiklai tarnybos prie Sveikatos apsaugos ministerijos, Lietuvos anesteziologų-reanimatologų draugijos, Lietuvos asociacijos „Gyvastis“ ir Lietuvos savivaldybių asociacijos atstovą. 
Punkto pakeitimai:
Nr. V-1445,
2020-06-12,
paskelbta TAR 2020-06-12, i. k. 2020-12912            
Nr. V-1298,
2023-12-15,
paskelbta TAR 2023-12-15, i. k. 2023-24268            
Nr. V-130,
2026-02-10,
paskelbta TAR 2026-02-10, i. k. 2026-02071            

. Tarybos nariais skiriami asmenys, raštu deleguoti atstovaujamosios institucijos.

 SKYRIUS


. Tarybos uždaviniai – siekiant tobulinti organų donorystės ir transplantacijos paslaugų organizavimą Lietuvoje, rengti organų donorystę skatinančias priemones, nustatyti organų donorystės ir transplantacijos paslaugų kokybės rodiklius, juos vertinti ir analizuoti, teikti siūlymus dėl teisės aktų tobulinimo sveikatos apsaugos ministrui. 
Punkto pakeitimai:
Nr. V-130,
2026-02-10,
paskelbta TAR 2026-02-10, i. k. 2026-02071            

. Tarybos funkcijos:
. rengti organų donorystės ir transplantacijos paslaugų kokybės kriterijus, jų siektinas reikšmes ir vertinimo tvarką reglamentuojančių dokumentų projektus;
. teikti siūlymus sveikatos apsaugos ministrui dėl organų donorystę skatinančių priemonių tobulinimo ir jų įgyvendinimo gerinimo;
. pagal savo kompetenciją analizuoti ir teikti siūlymus sveikatos apsaugos ministrui dėl organų donorystės ir transplantacijos paslaugų organizavimą reglamentuojančių teisės aktų tobulinimo;
. kasmet vertinti organų donorystės ir transplantacijos paslaugų organizavimą Lietuvos Respublikoje pagal Nuostatų 10.1 papunktyje minimus kriterijus ir parengti organų donorystės ir transplantacijos paslaugų organizavimo vertinimo ataskaitą;
. sveikatos apsaugos ministro pavedimu ar teisės aktų nustatytais atvejais nagrinėti kitus klausimus ir vykdyti kitas su organų donorystės ir transplantacijos paslaugų optimizavimu susijusias funkcijas;
. viešinti informaciją apie veiklos rezultatus Tarybos darbo reglamente nustatyta tvarka. 
Punkto pakeitimai:
Nr. V-130,
2026-02-10,
paskelbta TAR 2026-02-10, i. k. 2026-02071            

 SKYRIUS


. Taryba, atlikdama savo funkcijas, turi teisę:
. teisės aktų nustatyta tvarka gauti veiklai vykdyti reikalingą informaciją iš Lietuvos Respublikos sveikatos apsaugos ministerijos, jai pavaldžių įstaigų, kitų asmenų;
. bendradarbiauti ir kviesti į Tarybos posėdžius kitų institucijų, įstaigų, organizacijų atstovus, specialistus;
. dalyvauti konferencijose, kituose renginiuose bei pristatyti juose savo veiklą;
. turėti kituose teisės aktuose nustatytas teises.
. Taryba, atlikdama savo funkcijas, privalo:
. užtikrinti, kad priimant Tarybos sprendimus, būtų pašalintas galimas arba kilęs interesų konfliktas, priimami sprendimai neprieštarautų teisės aktų nuostatoms;
. prieš priimant sprendimą dėl siūlymo, kuriam įgyvendinti reikalingi finansiniai ištekliai, kreiptis į finansavimo šaltinio administravimo (tvarkymo) funkcijas atliekantį Lietuvos Respublikos sveikatos apsaugos ministerijos padalinį ar kitą instituciją dėl išvados apie finansavimo galimybes pateikimo;
. neatskleisti tretiesiems asmenims vykdant veiklą gautos informacijos, išskyrus įstatymų nustatytus atvejus;
. vykdant Nuostatuose numatytą veiklą gautos informacijos nenaudoti ne Tarybos veiklai;
. vykdyti kituose teisės aktuose nustatytas pareigas.

 SKYRIUS


. Tarybai vadovauja Tarybos pirmininkas (toliau – pirmininkas). Pirmininko nesant arba pirmininkui pavedus, jo funkcijas vykdo pirmininko pavaduotojas. 
. Taryba pirmame Tarybos posėdyje patvirtina Tarybos darbo reglamentą. 
. Tarybos veiklos forma yra posėdžiai, kurie rengiami ne rečiau kaip vieną kartą per metus. Tarybos posėdžius (toliau – posėdis) šaukia ir jiems pirmininkauja pirmininkas. 
. Posėdžiai yra teisėti, jeigu juose dalyvauja ne mažiau kaip pusė Tarybos narių (toliau – narys). Narys, turintis interesų, galinčių sukelti ar sukeliančių interesų konfliktą, prieš pradedant tokio klausimo svarstymą, informuoja apie tai posėdžio pirmininką ir posėdžio metu svarstant sprendžiamą  klausimą ir priimant sprendimą nedalyvauja. 
. Pirmininko kvietimu ar sutikimu posėdžiuose gali dalyvauti ir kitų institucijų, įstaigų, organizacijų atstovai, specialistai.
. Sprendimai priimami narių, turinčių teisę dalyvauti svarstant sprendžiamą klausimą ir priimant sprendimą, bendru sutarimu. Jeigu nariai nepasiekia bendro sutarimo, sprendimai priimami minėtųjų narių balsų dauguma. Kiekvienas narys turi po vieną balsą. Balsams pasiskirsčius po lygiai, lemiamas posėdžio pirmininko balsas. 
. Narys, nesutinkantis su posėdyje priimtu sprendimu, gali raštu pateikti savo atskirąją nuomonę, apie kurią pažymima posėdžio protokole.
. Posėdžio protokolą pasirašo Tarybos pirmininkas ir Tarybos sekretorius. 

 SKYRIUS


. Informacija apie Tarybą ir jos veiklą skelbiama Sveikatos apsaugos ministerijos interneto tinklalapyje http://sam.lrv.lt/.
. Nuostatų keitimo iniciatyvos teisę turi Sveikatos apsaugos ministerija ir Taryba.

___________________________


Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-1445,
2020-06-12,
paskelbta TAR 2020-06-12, i. k. 2020-12912                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-282,
2021-02-12,
paskelbta TAR 2021-02-12, i. k. 2021-02720                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

3.

                    Lietuvos Respublikos sveikatos apsaugos ministerija, Įsakymas
                
Nr. V-627,
2022-03-24,
paskelbta TAR 2023-07-13, i. k. 2023-14562                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

4.

                    Lietuvos Respublikos sveikatos apsaugos ministerija, Įsakymas
                
Nr. V-979,
2023-09-11,
paskelbta TAR 2023-09-11, i. k. 2023-17949                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

5.

                    Lietuvos Respublikos sveikatos apsaugos ministerija, Įsakymas
                
Nr. V-1298,
2023-12-15,
paskelbta TAR 2023-12-15, i. k. 2023-24268                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

6.

                    Lietuvos Respublikos sveikatos apsaugos ministerija, Įsakymas
                
Nr. V-330,
2025-04-10,
paskelbta TAR 2025-04-10, i. k. 2025-06357                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

7.

                    Lietuvos Respublikos sveikatos apsaugos ministerija, Įsakymas
                
Nr. V-130,
2026-02-10,
paskelbta TAR 2026-02-10, i. k. 2026-02071                
Dėl Lietuvos Respublikos sveikatos apsaugos ministro 2020 m. balandžio 8 d. įsakymo Nr. V-764 „Dėl Organų donorystės skatinimo ir organizavimo stebėsenos tarybos ir jos nuostatų patvirtinimo“ pakeitimo

